I de familier, der har afdragsfrie rentetilpasningslån, er risikoen for at budgettet stiger otte gange større, end hvis lånet var et almindeligt rentetilpasningslån.

Beregninger fra Spar Nord viser, at for hver gang renten stiger 1 procentpoint, så vokser ydelsen på et flexlån godt 8 pct. Ydelsen på et tilsvarende afdragsfrit flexlån stiger til gengæld hele 67 pct. ved en rentestigning på 1 procentpoint, altså otte gange så meget, og det bør boligejerne være opmærksomme på, mener banken.